ભાજપની સાથે શિવસેનાના 25 વર્ષ જૂના ગઠબંધન તૂટ્યા બાદ મનસેનું કદ મહારાષ્ટ્રમાં વધી ગયું છે. શિવસેનાએ સંકેત આપ્યા છે કે તે વિધાનસભા ચૂંટણીમાં રાજ ઠાકરેની પાર્ટી મનસેની સાથે જઇ શકે છે. રવિવારે શિવસેના પ્રમુખ ઉદ્ધવ ઠાકરેએ રાજ ઠાકરેની પ્રશંસા કરી જો કે તેમણે હજુ સુધી ખુલીને કંઇ કહ્યું નથી. ભાજપને ડર છે કે જો આ બંને પાર્ટી સાથે આવી ગઇ તો તેનાથી પાર્ટીને નુકસાન થશે. આ કારણે જ અમિત શાહ સતત મહાયુતિમાં સામેલ અન્ય ચાર પક્ષો સાથે સતત સંપર્ક કરી રહ્યાં છે.